Document ID: 32010D0645
Publication Date: 2010-10-26

Title and Content:
KOMISIJAS LĒMUMS
(2010. gada 26. oktobris),
ar ko pagarina Lēmuma 2002/887/EK spēkā esības periodu attiecībā uz dabīgi un mākslīgi radītiem Chamaecyparis Spach, Juniperus L. un Pinus L. punduraugiem, kuru izcelsmes valsts ir Japāna
(izziņots ar dokumenta numuru C(2010) 7249)
(2010/645/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 15. panta 1. punktu,
tā kā:
(1)
Komisijas 2002. gada 8. novembra Lēmums 2002/887/EK, ar kuru atļauj atkāpes no dažiem Padomes Direktīvas 2000/29/EK noteikumiem attiecībā uz dabīgi un mākslīgi radītiem Chamaecyparis Spach, Juniperus L. un Pinus L. augiem, kuru izcelsmes valsts ir Japāna (2), ļauj dalībvalstīm uz ierobežotu laiku un ar konkrētiem nosacījumiem paredzēt atkāpes no dažiem Direktīvas 2000/29/EK 4. panta 1. punkta noteikumiem attiecībā uz Chamaecyparis Spach, Juniperus L. un Pinus L. augiem, izņemot augļus un sēklas, kuru izcelsmes valsts ir Japāna.
(2)
Atkāpes, ko vispirms piešķīra ar Komisijas Lēmumu 93/452/EEK (3) un vēlāk ar Lēmumu 2002/887/EK, bija uz ierobežotu laiku, un šajos lēmumos paredzētos datumus vispirms pagarināja ar Komisijas Lēmumu 94/816/EK (4), 96/711/EK (5), 98/641/EK (6) un 2001/841/EK (7) un vēlāk - ar Komisijas Lēmumu 2004/826/EK (8), 2006/915/EK (9) un 2008/826/EK (10).
(3)
Apstākļi, kas pamato šādas atkāpes, vēl joprojām pastāv, un nav jaunas informācijas, kuras dēļ vajadzētu pārskatīt konkrētos nosacījumus, tādēļ atļauja piemērot atkāpes ir jāpagarina. Turklāt no informācijas, ko dalībvalstis ievākušas saskaņā ar Lēmuma 2002/887/EK 2. pantu, un saziņā ar Japānu ir gūta pieredze. Ar šo lēmumu ir izveidoti arī piemēroti mehānismi, lai nodrošinātu atkāpju piemērošanas nosacījumu uzraudzību. Tāpēc ir lietderīgi pagarināt atkāpju piešķiršanas atļaujas, kas noteiktas šajā lēmumā, uz ilgāku laiku, nekā pagarināja ar iepriekšējiem lēmumiem, proti, līdz 2020. gada 31. decembrim.
(4)
Tomēr fitosanitāru iemeslu dēļ dabīgi vai mākslīgi radītus Juniperus L. punduraugus, kuru izcelsme ir Japānā, katru gadu līdz 2020. gada 31. decembrim jāļauj importēt tikai konkrētā gada periodā.
(5)
Tāpēc attiecīgi jāgroza Lēmums 2002/887/EK.
(6)
Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2002/887/EK groza šādi.
1.
Lēmuma 2. panta pirmajā un otrajā rindkopā frāzi “līdz 2009. gada 1. augustam un līdz 2010. gada 1. augustam” aizstāj ar frāzi “katru gadu līdz 1. augustam”.
2.
Tabulu 4. pantā aizstāj ar šādu tabulu:
“Augi
Laikposms
Chamaecyparis
1.1.2011.-31.12.2020.
Juniperus
katru gadu no 1.11. līdz 31.3., līdz 31.12.2020.
Pinus
1.1.2011.-31.12.2020.”
2. pants
Šis lēmums ir adresēts dalībvalstīm.
Briselē, 2010. gada 26. oktobrī

Classification:
Level 1 Categories: 100151
100155
100147
100156
100161
100144
Level 2 Categories: 100175
100282
100193
100224
100242
100250
100245
100281
Level 3 Categories: 2723
2442
2825
956
2106
525
614
6205
3941
All Categories: 1309
1524
1763
191
2232
2827
5581